  Туспуктэм: vk.com («Удмуртия» следж-хоккей) Майя Бывальцева 20-тӥ куарусёнэ Ижкарын следж-хокеен шудонъя Россилэн чемпионатэзлэн нырысетӥ люкетэз кутскиз. Ӵошатсконъёсы тямыс команда пыриське. Со сярысь В. Н. Кузнецов нимо «Удмуртия» командалэн «ВКонтакте» мерлыко вотсыэсь бамаз ивортӥзы. Удмуртиысь следж-хоккеистъёс нырысетӥ пумиськонзэс Россилэн куать полэс чемпионэныз «Югра» командаен ортчытӥзы но 5:1 лыдын келязы. Шудонъёс «Олимпиец» катокын (Удмуртской ульча, 222А) мыно. Учкыны вань мылкыд карисьёс быгато, пыронэз эркын. Озьы ик «ВКонтакте» мерлыко вотэсын трансляциос нуо. Ватсалом, 2022-2023 сезонын Россилэн чемпионатаз «Удмуртия» ньылетӥ инты басьтӥз.  Тегъёс: Спорт Следж-хоккей Ижкар Россия Удмуртия  